**Rapportering Folkehelseprosjektet**

# Bindalsbarn og ungdom – med vind i seglan

Tiltakseier: Bindal kommune  
Varighet: Fra juli 2019 og ut 2024.

## Beskrivelse av tiltaket:

## Formålet med tiltaket

Hovedmål: Gjennom felles opplevelser og aktiviteter styrke samholdet på tvers av bosted. Slik gi våre barn et større nettverk når de fortsetter på videregående skole.

Delmål: - arrangere et stort arrangement (eks. fagdag) årlig.   
- våre barn har kontakt med andre barn på tvers av bosted gjennom sosiale medier og telefon.  
- at våre barn deltar mer i organiserte aktiviteter på tvers av bosted.   
- våre barn deltar mer i uorganiserte fritidsaktiviteter på tvers av bosted.

Prosessmålet: Vi er bedre på involvering av barn og unge i våre tiltak.

Resultatmål: Skolene og barnehagen har etter dette prosjektet er avsluttet opparbeidet seg så gode erfaringer, at de ser verdien av å kunne treffes videre.

## Sentrale aktører i utvikling av tiltaket

Prosjektet kom i stand gjennom drøfting i tverrfaglig team vinteren 2019 som da besto av helsestasjonen, barnevern, rektorer fra skolene, leder barnehage, folkehelsekoordinator, oppvekst- og kultursjef og Sør-Helgeland PPT. Søknaden ble utformet i samarbeid med medlemmene i denne gruppa.

Det ble opprettet både styringsgruppe og arbeidsgruppe. Deler av tverrfaglig team ble medlem av styringsgruppa. Flere av disse var også i arbeidsgruppa i tillegg til to elevrepresentanter. Begge grupper var i drift fra oppstart. Dessverre ble arbeidsgruppa mindre benyttet etter hvert, og er nå ikke i bruk. Foruten de to elevrepresentantene, er det nesten samme medlemmer både i styringsgruppa og arbeidsgruppa.

Styringsgruppa har vært aktiv, og hatt møte en gang hver tredje måned. Gjennom de ulike roller medlemmene har, har vi planlagt og iverksatt tiltak. Styringsgruppa består av ledende helsesykepleier, oppvekst- og kultursjef, rektor Bindalseidet skole, rektor Terråk skole og styrer Bindal barnehage. Elevrådene har vært spesielt aktivt inn i planlegging av fagdag, og ungdomsråd har vært involvert flere ganger igjennom året i det generelle arbeidet. Meget nyttig å ha en prosjektleder som har holdt tråden gjennom alle seks årene, så det ikke har forsvunnet i dagliglivets aktiviteter.

# Ivaretagelse av innovasjonsaspektet i programmet

Prosjektet har utviklet nye felles opplevelser og aktiviteter som har hatt som hensikt å styrke samholdet på tvers av bosted. Det har gitt mulighet til å ta ideer fra tanke til handling. Slik har det blitt gjennomført nye aktiviteter som for eksempel fagdager der vi har leid inn aktuelle foredragsholdere, digitale treffpunkt for førskolebarn, trinntreff, sponset frivillige til aktiviteter på tvers og slalomturer gjennomført på fritid istedenfor skoletid (med involvering av frivillige).

## Involvering av målgruppen – medvirkning og gjennomføring av tiltak

Målgruppen er barn fra barnehagealder og ut ungdomsskolen. Medvirkning av de er gjennomført via elevrådene og ungdomsrådet. Elevrådene har spesielt vært involvert i den årlige fagdagen til 7. – 10. trinn. Elevrådene er aktivt med fra start med planlegging av tema og leie av foredragsholder/aktivitet. De første årene var det stort fokus på psykisk helse på fagdagene, og elevene fortalte da at de var lei av disse forelesingene. Siden blitt mer dreining til aktiviteter der psykisk helse ikke ble så tydelig, men aktivitetene gav samhold.   
Engasjementet hos elevene har variert. Engasjementet var størst blant elever det året det ble arrangert fagdag med handballutøvere, der tema var stolthet, lagånd, sportsglede og samhold. Iom engasjementet ikke har vært så stort har det vært en dreining fra innleie av dyre foredragsholdere til nå mer lokale aktiviteter. Trollfjell friluftsråd arrangerte Full Fræs i 2024, og tilsvarende aktivitet fåreslo elevene for fagdagen skoleåret 2024/2025.

Ungdomsrådet har fortløpende blitt orientert om prosjektet, og lyttet til deres innspill. De har vært mest delaktig rundt slalom dagen. Der har deltagerne fått gratis buss, leie av ski og heiskort.

# Hvordan har tiltaket bidratt til å styrke samarbeid på tvers av sektorer og aktører i kommunen?

Tiltaket har bidratt til å gjøre ideer om fellestiltak raskere om til handling. Gjennom å ha kort vei til «pengesekken» og enkle kriterier (barn/elever samlet på tvers av bosted) for å få midler, er kun en tlf nok til å få ja/nei, og gjennomføre tiltak. Tidligere hadde vi ikke avsatt midler til dette, og krevde derfor mye mer planlegging.

Barnehagene har fått videokonferanseutstyr slik at de gjennom sitt årshjul har satt av tid for digitale treff. Det gir mulighet til hyppigere digitale treff, enn fysiske treff som er mer kostnads- og tidkrevende.

Vi har opparbeidet en rutine på at dersom skolen leier buss, skal også barnehagen varsles slik at de kan bli med på samme transport dersom det er ledige seter (økonomi). Viktig at denne rutinen videreføres, slik at er det satt opp buss i forbindelse med et DKS-arrangement (den kulturelle skolesekken), kan også barnehagebarn bli med transporten.

# Bidrag fra forsknings- eller kompetansemiljø

Vi har hatt hjelp av RKBU da vi laget vårt spørreskjema i 2019. I 2024 hadde vi et møte med de der vi fikk veiledning i hvordan tolke de data vi har. Prosjektleder vurderer å kontakte RKBU igjen nå når statistikken er samlet, for å få tanker rundt tolkning av resultatene.

# Samarbeidet med frivillig sektor

Bindalsbarn og ungdom har bidratt til at frivillig sektor har kunnet arrangere billigere aktiviteter for barn og ungdom. Vi har årlig sponset Bindalseidet ungdomsklubb slik at de har kunnet tilby gratis skyss til juleballet. Slik har det blitt billigere og delta, og alle har kunnet delta uavhengig av avstander. Prosjektet har også bidratt med penger slik at Frivilligsentralen har kunnet tilby sommeraktivitet for ungdom flere somrer i rad, samt dansekurs for barn. Vi har også fått god hjelp fra frivillige organisasjoner og frivilligsentralen når vi har arrangert fagdager og slalomtur.

# Evaluering av tiltaket

## Hva slags evaluering er blitt gjort av tiltaket og hvem har utført den?

Vi har gjennomført en årlig skriftlig undersøkelse i november/desember hvert år i prosjektperioden. Alle elever i 1. – 10. har deltatt. Småtrinnet (1. – 4. trinn) fikk to enkle spørsmål om venner på egen og den andre skolen i Bindal. De eldre klassetrinnene fikk disse spørsmålene samt syv spørsmål til. Disse spørsmålene utforsket hvordan elever som kjente noen på den andre skolen omgikkes på fritid (organisert og uorganiser), hva som skal til for at de skal omgås mer, og om de tror de kjenner noen flere fra den andre skolen når de går ut 10. trinn. I tillegg har vi gjennomført ungdata og ungdata junior i 2021 og 2024, og en del av denne statistikken har vi benyttet i dette prosjektet.

## Hvorfor ble denne typen evaluering valgt?

Da vi søkte vinteren 2019 trodde vi ikke at vi kom med i folkehelseprosjektet, og vi hadde ikke erfaring med slike prosjekt fra tidligere. Vi kom derfor ikke på å ta med den kostnaden det ville blitt å involvere forsknings/kompetanse-miljø i budsjettet. Samtidig opplevde vi at det fra NFK var stort fokus på å involvere forskning/evaulering underveis. Vi utformet derfor vårt eget fysiske skjema for å kunne evaluere prosjektet. I etterkant ville vi nå tatt i bruk digitalt skjema da dette ville forenklet innsamlingen av data. Da prosjektet startet hadde ikke prosjektleder kompetanse i digitale undersøkelser. Bruk av papirskjema gir deltagerne mulighet til å istedenfor krysse av for Ja/NEI, isteden ikke skriver noe (blankt), skriver for hånd «kanskje» eller krysser midt mellom JA/NEI. I digitalt skjema kunne en forebygget noe av dette.

Erfaringen med dette skjema har også ført til at dersom en skulle gjort samme undersøkelse på nytt, ville en endret noen av svaralternativene. Kanskje kunne en spurt om hvilke aktiviteter de hadde på tvers av bosted (eks. fotball/handball). Slik enklere kunne se hvordan dette tilbudet gav utslag på hvor mange som deltok i aktiviteter på tvers av bosted.

I oppstarten av prosjektet var målsetningen å ha fortløpende og enkel evaluering av de ulike tiltakene. 19. februar 2020 kom evalueringsforsker Bergliot Baklien hit til Bindal og holdt foredrag om evaluering for ansatte i skole og barnehage. Det ble også utarbeidet enkle evalueringsskjema som skulle benyttes etter de ulike aktivitetene. Korona kom rett etter dette foredraget, og fokus på evaluering ble ikke prioritert da det var mye annet som var mer påkrevd. Dessverre kom vi ikke i gang igjen med den fortløpende evalueringen av hvert enkelt tiltak. Hensikten med denne evalueringen var at man kunne justere de kommende aktivitetene/tiltakene med erfaring fra tidligere aktiviteter.

## Hovedfunnene i evalueringen

Viser til vedleggene.

## Har det vært knyttet annen forskning til tiltaket enn evaluering?

Det er ikke knyttet annen forskning til tiltakene enn den årlige undersøkelsen og bruk av UNG-data undersøkelsen.

# Resultater og læringspunkter

## Er tiltaket blitt tatt inn i varig drift, eller er det lagt planer for at det skal bli et varig tiltak?

Målsetningen var at den erfaringen vi har opparbeidet oss, og undersøkelsene vi har gjennomført, har hatt god dokumentasjon og pressmiddel til politikerne for å videreføre tiltak i videre drift. Prosjektet videreføres de kommende tre årene gjennom penger vi har på fond, før vi må over på ordinær drift. Vi har gjennom våre erfaringer vist at det ikke er mye penger som skal til for å videreføre tiltaket, og dette styrker muligheten til å videreføre tiltaket tross dårlig kommuneøkonomi.   
Folkehelsekoordinator vil fortsatt koordinere tiltak under «Bindalsbarn»-paraplyen for å holde opp trykket. Styrings/arbeidsgruppa videreføre også de kvartalsvise møtene for å fortsatt holde opp arbeidet, og iverksette tiltak gjennom året. Ungdomsråd og elevråd involveres videre i drift av aktivitetene og nye tiltak. Gjennom involvering av alle disse, og kunne vise alle tiltak vi gjennomfører tross lite penger, håper vi å ha stor påvirkningskraft på politikerne så tiltak videreføres også etter 2028.

## Kan tiltaket sies å bidra til å fremme kommunens systematiske folkehelsearbeid?

Gjennom prosjektet har det vært drevet systematiske tiltak med målsetning på å bedre folkehelsen. Den lange prosjektperioden har gjort at vi har unngått engangshendelser, men har fått gjennomført mange tiltak over år som har hatt samme målsetting.

Vi har opparbeidet oss erfaring med evaluering av dette gjennom egen forskning, samt fått erfaring i, og fått deltatt gjennom NFK i kurs i prosessledelse. Våre ansatte i skole og barnehage har også deltatt på foredrag med evalueringsforsker Bergliot Baklien. Målsetningen var å ufarliggjøre og forenkle evaluering, og kunne benytte det mer i hverdagen. Dessverre kom korona rett etter dette foredraget, og alle fikk andre ting å gjøre den kommende våren.

## Har tiltaket vært med på å integrere psykisk helse og rusmiddelforebygging i det systematiske folkehelsearbeidet?

I starten av prosjektet var det mer uttalt fokus på psykisk helse. De første årene var dette tema på fagdagene. Etter hvert gikk elevene lei av dette. Etter deres ønske ble det andre tema/aktiviteter. Fagdagene ble mer «fysiske», men samhandling-fellesskap-bli kjent var en viktig uttalt målsetning. Det ble mindre foredrag og mer aktive dager. Gjennom samhandling tilrettelegges for vennskap og bedre psykisk helse og rusmiddelforebygging.

# Deling av erfaring

## Har dere en plan/prosess for informasjonsutveksling/overføring av resultater og læringspunkter til andre deler av kommunen og eksterne interessenter/kommuner?

Vi planlegger å presentere erfaringer og resultat fra prosjektet i kommunestyret. Slik har de kunnskap og kan gjøre seg opp tanker rundt samarbeid og videreføring av prosjektet når det må inn i budsjett. Resultatene/rapporten vil også gjøres offentlig, så innbyggere og andre interesserte kan studere hva vi har holdt på med, og hva vi har oppnådd.

Vi har ingen plan om deling av prosjektet til andre kommuner. Får vi henvendelse om det gjør vi det veldig gjerne.

## Hvilke resultater fra tiltaket kan være nyttig for andre kommuner å få vite om? Oppsummer i punkter.

Viser til punktet under.

## Hvilke læringspunkter (både positive erfaringer og utfordringer) fra selve tiltaksutviklingen kan andre kommuner ha nytte av å vite om?

* En prosjektleder som holder tråden gjennom faste møter, kontakt med elevene og ansatte.
* Forankring i ledernivå.
* Tiltak på tvers av sektorer: helse og oppvekst involvert hos oss.
* Utfordring å legge nye tiltak inn i skoletid (spesielt ungdomstrinnet), så lurt å kombinere aktiviteter med læreplansmål.
* Legge inn aktiviteter i årsplan sammen med DKS. DKS har kontaktpersoner på begge skoler som allerede samarbeider og har rutine på årsplan, og slik får en tidlig satt dato og sted, som øker gjennomføringsevnen.
* Start tidlig med planlegging av fagdager, og elevråd må involveres tidlig.

**Fylkeskommunens vurdering av tiltaket**

1. Hvordan vurderer fylkeskommunen tiltaket i lys av fylkets mål med programarbeidet?
2. Hvordan vurderer fylkeskommunen kommunens tiltaksutvikling mht. involvering av målgruppen?
3. Hvordan vurderer fylkeskommunen evalueringen som er gjort?
4. Hva slags kunnskap om helsefremmende arbeid har tiltaket bidratt med for å fremme barn og unges helse og livskvalitet?
5. *Hvordan vurderer fylkeskommunene at tiltaket har bidratt inn i kommunens systematiske og langsiktige folkehelsearbeid og har tiltaket bidratt til at psykisk helse og rusmiddelforebygging integrerte deler av folkehelsearbeidet?*